open-index/open-wikipedia-markdown huggingface dataset:
Rettsmekling

**Rettsmekling** er en alternativ måte å behandle tvister på i domstolene, inkludert jordskifterettene. Det er et tilbud som blir fremlagt av domstolen, og det er fritt for partene å akseptere eller avvise tilbudet, eller trekke seg underveis i meklingen. Rettsmekling er «motsatsen» til en hovedforhandling i en rettssal eller jordskifteretten. I rettssalen er det meningen at parter og advokater skal forsøke å bevise hvem som har rett, og dommeren skal dernest fatte avgjørelse i saken.

Ved rettsmekling blir en annen fremgangsmåte fulgt. Partene må komme sammen til enighet. Mekleren skal fungere som en katalysator for en prosess som fører partene frem til en avtale. Partene selv har bestemmelse over resultatet.

I de alminnelige domstolene er rettsmekleren vanligvis en dommer fra domstolen. I jordskifteretten kan både jordskiftedommere og ingeniører være rettsmeklere, men bare dommere kan lede det avsluttende rettsmøtet der rettsforlik blir inngått.

Et forlik som blir inngått via rettsmekling er endelig og kan ikke bli anket. Dersom partene ombestemmer seg etter et slikt forlik, må de i tilfelle reise ny sak for domstolen.

Dersom det blir brudd i rettsmeklingen, vil saken fortsette som hovedforhandling i domstolen. Saken vil da vanligvis bli behandlet av en annen dommer enn den dommeren som var mekler under rettsmeklingen.

Rettsmekling ble innført som en prøveordning i de alminnelige domstolene 1. januar 1997, hjemlet ved en tilføyelse i den daværende Tvistemålsloven. Fra starten av ble ordningen prøvd i fem førsteinstanser (nå tingretter) og én lagmannsrett, senere ble ordningen gradvis utvidet til å gjelde alle tingretter og lagmannsretter. Rettsmekling er også en del av den nye Tvisteloven som avløste Tvistemålsloven i 2008. I jordskifterettene ble rettsmekling innført som en femårig prøveordning i alle jordskifterettene 1. april 2007.

## Referanser


## Kilder
*Domstolene i Norge: Rettsmekling 
*Landbruks- og matdepartementet: Jordskifte: Rettsmekling for jordskifterettene (22. januar 2007)
*Lovdata.no: Tvisteloven, kapittel 8 II Rettsmekling
*Lovdata.no: Forskrift om forsøksordning med rettsmekling for jordskifterettene
Haakon VII – Norges konge i krig og fred

***Haakon VII – Norges konge i krig og fred*** er en norsk dokumentarfilm fra 1952 regissert av Titus Vibe-Müller. Dokumentarfilmen er en kavalkade over Kong Haakon VIIs liv fra hans ankomst til Christiania høsten 1905 og frem til 17. mai 1952, det året han fylte 80. Den skildrer kongen i hverdag og fest, ved store og små begivenheter – i fredstid og krigstid.

Filmen om kong Haakon regnes som et historisk dokument. Videoversjonen inneholder også en fargefilm fra kong Haakons gravferd 1. oktober 1957.

## Referanser


## Eksterne lenker
*
Svømming under Sommer-OL 2008 – 400 meter fri menn

Øvelsen **400 meter frisvømming herrer** ved Sommer-OL 2008 fant sted fra 9. til 10. august i Beijing nasjonale vannsportsenter.

Kvalifikasjonskravene var 3.49,96 (A-krav) og 3.58,01 (B-krav).

Gard Kvale representerte Norge. Han satte ny norsk rekord, men kom ikke videre fra de innledende heatene og endte med 26. beste tid. Dansken Mads Glæsner satte ny nordisk rekord, men kom ikke videre fra de innledende heatene og endte med 12. beste tid.

## Oversikt
Alle tider er China Standard Time (UTC+8)

## Kvalifiseringsheatene
;Heat 1

;Heat 2

;Heat 3

;Heat 4

;Heat 5

## Finalen

## Referanser


## [[Olympisk rekordhistorikk på 400 m fri|Rekorder]]

### Ny asiatisk rekord
I finalen ble det satt ny asiatisk rekord:
* Park Tae-hwan, , 3.41,86, Beijing, Kina, 10. august 2008

### Ny afrikansk rekord
I finalen ble det satt ny afrikansk rekord:
* Oussama Mellouli, , 3.43,45, Beijing, Kina, 10. august 2008

### Ny amerikansk rekord
I finalen ble det satt ny amerikansk rekord:
* Larsen Jensen, , 3.42,78, Beijing, Kina, 10. august 2008

### Ny norsk rekord
I Heat 1 ble det satt ny norsk rekord:
* Gard Kvale, , 3.50,47, Beijing, Kina, 9. august 2008
Font de Canaletes

**Font de Canaletes** er en drikkefontene som befinner seg ved toppen av den kjente gata La Rambla i Barcelona. Den ble satt opp på 1800-tallet. En legende sier at hvis man drikker vann fra Font de Canaletes, kommer man en dag tilbake til Barcelona.

FC Barcelonas tilhengere pleier å flokke seg rundt Font de Canaletes når de feirer viktige seiere. Denne skikken stammer fra 1930-tallet, da tilhengerne gikk for å sjekke fotballresultatene som ble hengt opp på ei oppslagstavle ved sida av drikkefontenen av redaksjonen til avisa *La Rambla*.

## Eksterne lenker
*  Font de Canaletes' historie
*  Generell informasjon
.416 Weatherby Magnum

**.416 Weatherby Magnum** er en patron for rifle, introdusert i 1989 av Ed Weatherby som er Roy Weatherbys sønn.

Patronen er en basert på .378 Weatherby Magnum hylse som er utvidet. Patronen er særdeles kraftig og den utklasser de fleste andre patroner i kaliber .416. Den kan sende et 400 grains (25,9 gram) prosjektil i 820 m/s. Patronen er 90 m/s raskere en både .416 Remington Magnum og .416 Rigby. Patronen gir kraftig rekyl og anbefales kun brukt av erfarne skyttere. Det er nok en medvirkende årsak til at den ikke er like populær som sine mindre søsken, i tillegg gir den ekstra farten ikke nevneverdig mer effekt i viltet. Det viktigste den oppnår er flatere kulebane og mer kraft på lange hold. Den høye farten krever i tillegg enda mer av kulekonstruksjonen siden den høye farten kan fort føre til kulehavari, dvs. at kula fragmenterer og kan dermed bomme på vitale organer til tross for perfekt treff.

Moderne kulekonstruksjoner tar høyde for dette og det finnes kuler idag som er konstruert for slike hastigheter.

## Se også
* Liste over patrontyper
.416 Taylor

**.416 Taylor** er en patron for rifle, konstruert av Robert Chatfield Taylor i 1972.

Den er basert på en .458 Winchester Magnum-hylse som er strupet ned til .416 kaliber. Man kan også bruke .338 Winchester Magnum hylser ved å ekspandere hylsehalsen.

Patronen er nesten like kraftig som sin langt større oldefar .416 Rigby, dermed kan mange glidekasser lett bygges om til å takle denne patronen. En rifle i .30-06 Springfield kan ofte bygges om til dette kalibret om ønskelig.

Patronen ble meget raskt opptatt i A-square sitt sortiment og hadde dermed kort levetid som villkatt. Patronen er idag meget populær for de som bygger om rifler til grovere kaliber.

## Se også
* Liste over patrontyper
Dona i Ocell

***Dona i Ocell*** («Kvinne og fugl») er den siste av skulpturene i stor skala av kunstneren Joan Miró. Den ble ferdigstilt i 1983, bare noen måneder før Miró døde, og befinner seg i Joan Miró-parken i Barcelona ved foten av en kunstig innsjø. Skulpturen er 22 meter høy og representerer en kvinneform med hatt. På toppen av dette sitter en fugl. Den er dekka med rød, gul, grønn og blå keramikk.

## Referanser
Bollinger

**Bollinger**  () er et champagnehus som ble grunnlagt i 1829 i Aÿ av Hennequin de Villermont, Paul Renaudin og Jacques Bollinger. Selskapet eies av Bollingerfamilien, og er et av de siste selvstendige champagnehusene.

Selskapet produserer fire typer champagne: *Special Cuvée*, *Grand Année*, *R.D.* (*Récemment Dégorgé*) og *Vieille Vignes Françaises*.
## Referanser


## Eksterne lenker
*
African Writers Series

**African Writers Series** er en samling av bøker som først ble utgitt av det britiske forlaget Heinemann. Det første bøkene i serien ble utgitt i 1962. Forlaget slutta å utgi nye bøker i serien i 2003 – da hadde 359 bøker blitt del av den.  Abibiman Publishing kunngjorte i 2020-årene at de skulle utgi nye bøker i serien.

Flere av Afrikas viktigste forfattere har blitt gitt ut i serien, for eksempel Chinua Achebe, Nadine Gordimer og Steve Biko. Seriens første redaksjonsrådgiver (*editorial advisor*) var Chinua Achebe. Han var redaktør frem til 1972.

## Referanser
Engebret

**Engebret** er en norsk form av det tyske mannsnavnet *Engelbrecht*, som har opprinnelse i den gammelhøytyske etniske betegnelsen *angil*, «angler», og gammelhøytyske *berath*, «skinnende, berømt». Engebret er også brukt som etternavn, men svært sjeldent.

## Utbredelse
Formen *Engelbrett* er kjent brukt i norske middelalderballader. *Engebret* var et populært navn på norske guttebarn på 1600- og 1700-tallet.

|}

## Kjente personer med navnet
Personene i listen er ordnet kronologisk etter fødselsår.
* Engebret Soot (1786–1859), kjent som sluse- og kanalbygger
* Engebret Hougen (1826–1891), norsk skolemann, forfatter og forteller
* Ole Engebret Haugen, administrerende direktør i Nettbuss Drammen

Engebret som etternavn:
* Bjarne Engebret, norsk maler

## Annen bruk av navnet
* Engebret Café på Bankplassen i Oslo
* DS «Engebret Soot», norsk dampbåt bygget i 1862

## Referanser

## Eksterne lenker
*
Vigatunet

**Vigatunet** er et gammelt gårdsanlegg i Hjelmeland kommune i Ryfylke og ligger på veien mellom Hjelmeland og Fister. De eldste bygningene er fra 1600-tallet, men gården er omtalt i kilder fra 1500-tallet. I tillegg er det gravhauger i området og det er gjort funn fra vikingtiden.

Anlegget slik det nå framstår er fra en ombygging i 1821.

Anlegget ble fraflyttet i 1955 og har vært museum siden 1970, og er i dag underlagt Ryfylkemuseet.

## Eksterne lenker
* Ryfylkemuseets omtale av Vigatunet
Hippolais

* bleksanger

***Hippolais*** er en liten slekt med sangfugler (Passeri) i kjerrsangerfamilien (Acrocephalidae). Slekten består av fire monotypiske arter, hvorav gulsanger (*H. icterina*) hekker regulært i Norge. Alle er trekkfugler.

## Biologi
*Hippolais* består av små til mellomstore sangfugler med slank kroppsbygning og relativt lang stjert og spisst nebb. Fjærdrakten er ganske uanselig, i nyanser av grått, brunt eller olivengult. Fuglene har ofte en svak, lys øyenbrynstripe.

Artene har kraftige og varierte sangrepertoarer. Sangen brukes både til å markere territorium og tiltrekke make. Gulsangeren har en spesielt livlig og etterlignende sang.

Fuglene lever stort sett av insekter, men kan også ete bær og frø.

## Inndeling
Inndelingen følger Birds of the World i henhold til Clements *et al.* (2024).

* Passeriformes, spurvefugler
** Passeri, sangfugler
*** Acrocephalidae, kjerrsangerfamilien
**** *[[Hippolais]]*, 4 arter
***** *[[gråsanger|H. languida]]*, gråsanger (monotypisk)
***** *[[olivensanger|H. olivetorum]]*, olivensanger (monotypisk)
***** *[[spottesanger|H. polyglotta]]*, spottesanger (monotypisk)
***** *[[gulsanger|H. icterina]]*, gulsanger (monotypisk)

## Referanser




## Eksterne lenker
*
Giurtelecu Șimleului

**Giurtelecu Șimleului** (ungarsk: Somlyógyőrtelek, tysk: Wüst Görgen) er en by som ligger i den nordvestlige delen av Transilvania i fylket Sălaj i Romania. 

I henhold til folketellingen fra 2011 var det 1 055 innbyggere boende i byen. Giurtelecu Șimleului ligger i høyde på 267 meter over havet ved bredden av elven Crasna (eller Kraszna).

Giurtelecu Şimleului er også et betydningsfullt arkeologisk område. De eldste spor etter menneskelig tilstedeværelse går tilbake til bronsealderen. Tradisjonelt har Giurtelecu Șimleului vært et flerkulturelt samfunn hvor flere språk- og etniske grupper har eksistert til samme tid.

## Eksterne lenker
* 
* Arkeologisk litteratur for området
Metalcamp

**Metalcamp** er en hardrock-festival som blir holdt hvert år i Slovenia siden 2004. I 2007 ble det arrangert i byen Tolmin fra 16. juli til 22. juli, med konserter fra tirsdag 17. til søndag 21. og var en av de få konsertopptredenene til det gjenforente norske black metal-bandet Immortal.

## Band og artister
### 2004
(20. august – 21. august)

Danzig, Apocalyptica, Hypocrisy, Sentenced, Primal Fear, Katatonia, Dew-Scented, Dead Soul Tribe, Fleshcrawl, Mnemic, Prospect, Belphegor, Ancient, Destruction, Brainstorm, Dark Funeral, Vintersorg, Finntroll, Green Carnation, Ektomorf, Noctiferia

### 2005
(24. juni – 26. juni)

Slayer, Hammerfall, Yngwie Malmsteen, In Extremo, Noctiferia, Betzefer, Suidakra, Soulfly, Obituary, J.B.O., Kataklysm, Ektomorf, Morgana Lefay, Graveworm, Hatesphere, Belphegor, Anthrax, Children of Bodom, Therion, Dissection, Disbelief, Exciter, The Duskfall, Prospect

### 2006
(21. juli – 23. juli)

Amon Amarth, Hypocrisy, Jon Oliva's Pain, Nevermore, Deathstars, Decapitated, Scaffold, Dimmu Borgir,Testament, My Dying Bride, Soilwork, Wintersun, Evergrey, Heaven Shall Burn, Excelsis, Opeth, Kreator, Edguy, Kataklysm, Gorefest, Cataract, Mystic Prophecy, Mely

### 2007

(16. juli – 22. juli)

Motörhead, Blind Guardian, Cradle of Filth, Immortal, Hatebreed, Sepultura, Satyricon, Pain, The Exploited, Sodom, Doro, Grave Digger, Threshold, Unleashed, Converge, Dismember, Ensiferum, Die Apokalyptischen Reiter, Dew-Scented, Graveworm, The Vision Bleak, Disillusion, Born From Pain, Krypteria, Eluveitie, Aborted, Vreid, Korpiklaani, Sadist, Full Blown Chaos, Animosity, Prospect, Noctiferia, Eventide, Ars Moriendi, Sardonic, Nervecell, Herfst

### 2008
(4. juli – 8. juli)

Carcass, Amon Amarth, Kataklysm, Behemoth, Tankard, Brainstorm, Rage, Skyforger, Ministry, Wintersun, Helloween, Mystic Prophecy, Apocalyptica, Mercenary,In Flames, Finntroll, Subway to Sally, Drone, The Sorrow, Gorilla Monsoon, Alestorm, Sahg, Hate, Morbid Angel, Onslaught, Korpiklaani, Evergrey, Opeth, Six Feet Under, October file, In Extremo.

## Eksterne lenker
*
Hybel

En **hybel** (fra oldnordisk *hýbýli, hýbœli, híbíli*, som betyr«hus» eller «hjem») er betegnelse på en mindre del av et hus eller en leilighet som ikke utgjør en selvstendig boenhet. En hybel tjener normalt som boenhet for én person i en begrenset periode, og det svares normalt en månedlig leie til eieren av hovedhuset. En hybel kan bestå av et eneste rom som tjener som både oppholdsrom og soverom. Øvrige rom som kjøkken, baderom, vaskerom, WC og så videre kan være delt med andre.

## Sammenlignet med hybelleilighet og selvstendig boenhet
En hybel skiller seg fra en hybelleilighet, sekundærleilighet eller selvstendig boenhet. Betegnelsen hybelleilighet brukes istedet dersom boenheten har eget WC og/eller tekjøkken, mens en selvstendig boenhet må oppfylle flere krav. I forbindelse med videregående skoler og universiteter blir det gjerne bygget egne hybelhus, beregnet for elevene og studentene i studietiden. For hybelhus betales det gjerne kommunale vann- og kloakkavgifter etter forbruk (vannmåler). Renovasjonsavgift svares etter egne regler. 

## Tildeling av bolignummer
I henhold til reglene i GAB-registeret skal utleierom i private boliger, som ikke har selvstendig inngang utenfra (hybel) ikke tildeles eget bolignummer, mens utleierom med egen inngang og tilgang på vann og eget toalett (hybelleilighet) skal tildeles bolignummer. Et unntak er at hybler i hybelbygg også skal tildeles eget nummer.

## Melde- og søknadsplikt
Utleie av hybel er ikke søknadspliktig eller meldepliktig, dersom utleie ikke medfører bruksendring av arealet som leies ut, og det svares normalt heller ikke egne kommunale avgifter for slik utleie.

## Skatteregler
Dersom utleier selv bebor en større del (over halvparten) av huset er leieinntekten ikke skattepliktig under norsk lov. Dersom hybelen leies ut mot vederlag, gjelder imidlertid husleieloven for leieforholdet, men det er en del unntak fra de vanlige regler om leie av bolig, og disse unntakene stiller hybelleieren dårligere enn andre leiere.

## Referanser


## Se også
* Anneks (bygning)
* Studioleilighet
** Hybelhus
** Bokollektiv
** Internat
* Hybelleilighet
* Leiebolig
* Garasjeleilighet
Svømming under Sommer-OL 2008 – 200 meter fri menn

Øvelsen **200 meter fri herrer** ved Sommer-OL 2008 fant sted mellom 10. til 12. august i Beijing nasjonale vannsportsenter.

Kvalifikasjonskravene var 1.48,72 (A-krav) og 1.52,53 (B-krav).

Gard Kvale representerte Norge. Han satte norsk rekord, men kom ikke videre fra de innledende heatene.

## Oversikt
Alle tider er China Standard Time (UTC+8)

## Rekorder
Før konkurransen var gjeldende verdensrekord og olympisk rekord:

Følgende nye verdensrekorder og olympiske rekorder ble satt under konkurransen:

## Resultater
### Forsøksheat
#### Heat 1

#### Heat 2

#### Heat 3

#### Heat 4

#### Heat 5

#### Heat 6

#### Heat 7

#### Heat 8

### Semifinaler
#### Semifinale 1

#### Semifinale 2

### Finale

## Referanser


## Andre rekordforbedringer

### Ny asiatisk rekord
I finalen ble det satt ny asiatisk rekord:
* Park Tae-hwan, , 1.44,85, Beijing, Kina, 12. august 2008 

### Ny norsk rekord
* Gard Kvale, 1.48,73, Beijing, Kina, 10. august 2008
María Isabel Moreno

**María Isabel Moreno Allué** (Maribel Moreno) (født 2. januar   1981) er en spansk syklist.
Hun ble spansk mester i landeveissykling i 2005, 2006 og i 2007. Hun skulle forsvare Spanias ære under Sykling under Sommer-OL 2008 i Beijing. Hun ankom OL-byen den 31. juli og ble testet for doping samme dag. Testingen førte til Maria Isabel Moreno forlot Beijing og reiste hjem til Spania samme dag. Den 11. august ble det kjent at hun hadde testet positivt for dopingmiddelet EPO som den første deltaker under Sommer-OL 2008 i Beijing.

## Referanser


## Eksterne lenker
*
Louise Lake-Tack

**Louise Agnetha Lake-Tack** (født 1944) er en politiker fra Antigua og Barbuda. Den 17. juli 2007 ble hun den første kvinnelige generalguvernøren i landet da hun tok over for James Carlisle. Hun er utdannet som både sykepleier og advokat.

## Eksterne lenker
* Den offisielle nettsiden til Antigua og Barbudas regjering
Uranostinden

**Uranostinden** (også skrevet *Urdanostinden*) er et fjell på grensa mellom Luster og Årdal kommune i Vestland, samt Vang kommune i Innlandet. Det ligger i Jotunheimen nasjonalpark og har en høyde på  meter over havet.

Fjellet har en karakteristisk dobbeltopp på en skarp egg. Hovedtoppen har en nær vannrett egg på toppen, populært kalt «timetern». Den andre toppen, kalt Uranostinden S2, ligger 750 meter lenger sør og har en høyde på . På egga mellom de to ligger også en mindre topp, Uranostinden S1, som har en høyde på .

Berggrunnen består av ortopyroksen-gneis, eventuelt gabbro, bortsett fra et belte (et lag) nede i fjellsiden mot vest med peridotitt. Peridotitt får en rustbrun forvitringsfarge, og laget kan ses tydelig på bilder tatt fra sørvest (jfr. infoboks).

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser




## Eksterne lenker
* Detaljert beskrivelse av Uranostinden på peakbook.org
Lillekarpatene

**Lillekarpatene** (slovakisk: *Malé Karpaty*; tysk: *Kleinen Karpaten*; ungarsk: *Kis Kárpátok*) er en lav, rundt 100 km lang, fjellkjede i Karpatene. Fjellkjeden ligger vest i Slovakia, og dekker et område fra Bratislava til Nové Mesto nad Váhom og en liten del kalt Hundsheimer Berge nordøst i Østerrike. Fjellene grenser til Záhorie i vest og Det donauske lavlandet i øst. 

I 1976 ble en del av Lillekarpatene vernet som *Lillekarpatene landskapsvernområde*, som dekker 646,1 km². De tre høyeste fjellene er Záruby på 768 moh, Vysoká på 754 moh og Vápenná på 752 moh. 

Lillekarpatene er videre delt inn i (fra sør til nord): 
* *Devín-Karpatene* (i Bratislava)
* *Pezinok-Karpatene* (fra Bratislava til Buková)
* *Brezová-Karpatene* (fra Buková til Prašník)
* *Čachtice-Karpatene* (fra Prašník til Nové Mesto nad Váhom)

Lillekarpatene er et populært område for turgåing, sykling, skigåing og andre vinteridretter. 

I den sørøstlige delen av området ligger det mange vingårder. Flere borger eller ruiner av slike ligger i Lillekarpatene. Driny, en kalksteinsgrotte, er den eneste grotten som er åpen for almennheten. 

## Bilder

Fil:Zaruby peak.jpg|Det høyeste fjellet - Záruby
Fil:Little Carpathians 1.jpg|Sett fra sør
Fil:Little Carpathians 2.jpg|Sett fra sør
Fil:Male karpaty plavec5.jpg|Utsikt over Borlavlandet fra Lillekarpatene


## Referanser


## Eksterne lenker
* 
* Lillekarpatene på Spectacular Slovakia
* Vinveien i Lillekarpatene
Xian Dongmei

**Xian Dongmei** (冼东妹), (født 15. september  1975 i  Sihui i Guangdong i Folkerepublikken Kina) er en kinesisk judoutøver. Hun deltok i Sommer-OL 2004 i Aten, der hun vant gull.

På «hjemmebane» under Sommer-OL 2008 i Beijing forsvarte hun seieren fra Athen og står dermed bokført med to olympiske gullmedaljer.

## Referanser


## Eksterne lenker
*
Hanne McBride

**Hanne Mari Denstad McBride** (født 1976) er en norsk sanger, låtskriver, journalist, redaktør og forfatter av tre bestselgerbøker om sudoku, og ansvarlig redaktør for Medier24 og KOM24. 

I august 2008 debuterte McBride med EP-en *The Beat & Bad Company*, som er produsert av Anders Møller.  

McBride er oppvokst Bærum, men er bosatt i Oslo etter flere år i utlandet. I 2011 ble hun mediesjef for TVNorge og deretter kommunikasjonsdirektør i Warner Bros. Discovery Norge. Hun har også jobbet i nyhetsavdelingen i Dagbladet og frilanset fra Storbritannia for norske og engelske aviser og magasiner. Hun var en periode fast gjesteskribent i Dagens Næringsliv, og har også vært kommunikasjonssjef i Norway Cup. i 2025 tok hun over etter Erik Waatland som ansvarlig redaktør og daglig leder i bransjeavisene Medier24 og KOM24.

## Sudoku-bøker
* 2005: *Løs og lær Sudoku 1* ( Arneberg Forlag) ISBN 9788291614311
* 2005: *Løs og lær Sudoku 2* ( Arneberg Forlag) ISBN 9788291614328
* 2005: *Løs og lær sudoku 3* ( Arneberg Forlag) ISBN 9788291614335
* 2006: *Killer sudoku * ( Arneberg Forlag) ISBN 9788291614427
* 2019: *Påske-sudoku* (Cappelen Damm) ISBN 9788202622800
* 2019: *Sommer-sudoku* (Cappelen Damm) ISBN 9788202622817
* 2019: *Jule-sudoku* (Cappelen Damm) ISBN 9788202639303
* 2020: *Killer-sudoku : 5 vanskelighetsgrader med tidsangivelse* (Cappelen Damm) ISBN 9788202661113
* 2021: *Påske-sudoku * (Cappelen Damm) ISBN 9788202695408
* 2021: *Sommer-sudoku* (Cappelen Damm) ISBN 9788202695415

## Referanser


## Eksterne lenker
* 
*  Bokpresentasjon hos Cappelen Damm (Besøkt 8. desember 2020)
Bokollektiv

Et **bokollektiv** er en bolig der flere husstander bor under samme tak, med svært begrensede private arealer, og der alle arealer utenom soveværelset er felles for alle beboere. En annen mulighet kan for eksempel å ha eget bad, men felles kjøkken.

Hybelhus kan vise til et bokollektiv i et hus eller en blokk hvor enkeltrom leies ut, og hvor leietakerne ofte deler kjøkken og/eller bad.

Enten kan alle brukerne svare solidarisk for alle felles utgifter (såkalt solidaransvar), eller så kan beboerne ha individuelle avtaler og dermed bare ha ansvar for egen husleie ovenfor huseier.

Eierforholdet til et bokollektiv kan variere, men kan innebære at de enkelte beboerne kjøper seg inn med ideelle andeler av grunneiendommen.

## Se også
* Hybel
* Hybelleilighet
* Studioleilighet
* Leiebolig
* Fellesområde

## Referanser
Peder Pedersen Dagsgardsødegård

**Peder Pedersen Dagsgardsødegård** (født 1782, død 6. august 1846 på Dagsgardsødegård i Skjåk), også kjent som «**Vass-Per**» var en bonde fra Skjåk. 
Hans navn er knyttet til flere oppfinnelser, bl.a. den Lomske såmaskin og et nivelleringsapparat som var nyttig ved anlegg av vanningsanlegg. Hans navn er, gjennom skriftlige kilder, spesielt knyttet til ett av disse anleggene som kalles bordvannvegen. 

Siden Skjåk har svært lav nedbørmengde, gjerne så lite som 300 mm i året, er kunstige vanningssystemer helt nødvendig for å kunne drive jordbruk i bygden. I Skjåk alene er det registrert ca. 300 km med kunstige vannveier for å forsyne gårdene med vann. Vannveien går helt opp til brekanten der smeltevannet samles i en «tepping» (dam), siden bekkene som frakter smeltevann ned til gårdene raskt tørker opp. 

En slik vannvei, Bordvannvegen i Lom, ble bygget av Dagsgardsødegård og sønnen hans. Kontrakten ble signert 1. april 1833, og lovet Dagsgardsødegård 200 speciedaler om han klarte å skaffe vann. Bordvannvegen er et spesielt imponerende stykke arbeid, da den starter 1450 moh og ender ved 450 moh, den har altså et fall på 1000 meter. Dagsgardsødegård måtte også forsikre at nok vann kom frem, men også at det ikke kom *for mye* vann, hvilket ville føre til åkrene oversvømtes. Bordvannvegen ble siste gang brukt i 1986, og idag brukes / anbefales stien langs vannvegen som tursti.

Etter hans død i 1846 har han blitt oppskrytt og han har fått æren for mange vannveier som han ikke laget. Noe han faktisk gjorde var å finne opp et niveleringsverktøy (vatervåg) for å finne ut hvilken kant neste bakke hellet. Han er også en av flere som er blitt tillagt æren for å ha utviklet eller videreutviklet den lomske såmaskinen.

Da Øyberget kraftverk ble åpnet i 2005, handlet et av innslagene under åpningsarrangementet om Dagsgardsødegård og nivelering.

## Referanser
Dan Styffe

**Dan Styffe** (født 4. oktober 1957 i Dalby) er en svensk kontrabassist bosatt i Norge.

Han har studert med Göran Nyberg, professor Knut Guettler ved Norges musikkhøgskole samt hos Gary Karr i USA.

1982&ndash;1988 var Styffe solobassist i Den Norske Operas orkester, dernest i Oslo-Filharmonien, der han er alternerende solobassist. Styffe er dessuten 1. bassist i Det Norske Kammerorkester samt førsteamanuensis ved Norges musikkhøgskole. Han underviser også ved Barratt Due musikkinstitutts høyskoleavdeling. Som solist med Oslo-Filharmonien, dirigentene Rolf Gupta, Peter Szilvay og solistene Peter Herresthal, Øystein Birkeland, Catherine Bullock vant han Spellemannprisen 2009 i klassen samtidsmusikk for *Low Jive*.

## Referanser


## Eksterne lenker
*
Ś

**Ś** eller **ś** (*[[S]]* med akutt aksent) er en variant av bokstaven S, som brukes i noen utgaver av det latinske alfabetet. Bokstaven brukes primært i polsk skriftspråk (og den lignende latinske (i motsetning til kyrilliske) utgaven av belarusisk) for å representere lyden  (den ustemte frikative alveopalatale konsonanten). Bokstaven brukes også i alfabetet til sigøynernes språk romanes; da representerer den lyden [ʃ] (en ustemt post-alveolar frikativ.

Bokstavn *Ś* brukes også for å transkribere språk, mest notabelt gjerne i IAST som brukes for å transkribere sanskrit, da også for å representere lyden [ʃ]. Den brukes også i en del andre transkribsjonssystemer for utdødde språk, for lignende lyder.
Abhinav Bindra

**Abhinav Bindra** (født 28. september 1982 i Dehradun, Uttarakhand) er en indisk skytesportutøver (10 m luftrifle). Han er leder av IT-bedrift. Bindra er 1,73 meter høy og veier 65,5 kg.

## [[OL]]-meritter
* 2008: Bindra deltok i sitt første OL i 10 m luftrifle
* 2008: Gull i 10 m luftrifle i Beijing
* 2004: Tidligere besteplassering: Nummer syv i 10 m kluftrifle i Athen

## Andre mesterskap
* 2006: VM-gull i Zagreb i 10 m luftrifle
* 2006: Laggull i Samveldelekene i Melbourne i 10 m luftrifle
* 2006: Bronse i Samveldelekene i Melbourne i 10 m luftrifle
* 2006: Gull i Samveldelekene i Melbourne i 10 m luftrifle (par)
* 2002: Sølv i Samveldelekene i Manchester i 10 m luftrifle
* 2002: Gull i Samveldelekene i Manchester i 10 m luftrifle (par)

Bindra er bosatt i Chandigarh.

## Eksterne lenker
* 
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Guo Wenjun

**Guo Wenjun** (kinesisk: 郭文珺; født 22. juni 1984 i Xi'an i Shaanxi) er en kinesisk skytter.

På hjemmebane under Sommer-OL 2008 i Beijing vant hun gull i 10 m luftpistol. Under 2008 ISSF World Cup vant hun 3 av 4 gullmedaljer i pistolskyting.

Under Sommer-OL 2012 i London forsvarte hun tittelen sin fra Beijing-lekene og tok sitt andre gull på rad etter en spennende finale, hvor det kun skilte 3 poeng mellom de åtte som var i finalen. Franske Céline Goberville ledet helt fram til siste skudd, men etter at hun skjøt 8,8, mens Guo skjøt et nærmest perfekt skudd med 10,8 gikk gullet til Kina nok en gang.

## Referanser




## Eksterne lenker
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Fagert er landet

**«Fagert er landet»** er en salme og fedrelandssang med tekst skrevet av presten Anders Hovden og utgitt i 1907. Det er trolig hans mest kjente salme og NRK kåret den i 2014 til Norges nest mest populære salme. 

Den ble skrevet mens Hovden var sogneprest i Krødsherad i Buskerud, og han skal ha skrevet den etter en skitur alene fra prestegården Bjertnes i strålende vær. Ifølge egen beretning ble salmen ferdig i løpet av skituren og han skrev den ned straks han kom hjem. Hovdens håndskrevne kladd er bevart. 

Da Hovden lå på det siste ba han familien om å lese og synge fra ''Nynorsk salmebok'', særlig «Fagert er landet». Hovden var Venstre-mann, målmann og støttet ivrig selvstendighet fra Sverige; noe som uttrykkes i denne patriotiske salmen skrevet to år etter unionsoppløsningen. Han representerte en folkelig, liketil og frilyndt kristendom. På den tiden var det vanlig å se kristendom og fedreland i sammenheng. Salmens kobling mellom det jordnære og høystemte, mellom natur og gud, medvirket trolig til å gjøre den populær.

Teksten stod på trykk første gang i diktsamlingen *Solhov* i 1907, senere gjengitt blant annet i *Dikt i utval* (1937). Den melodien den vanligvis synges til er av den tyske komponisten Melchior Vulpius fra 1609. Opprinnelig skrev Hovden den med tanke på at den skulle synges til Ludvig Mathias Lindemans melodi til salmen «Kirken den er et gammelt hus». Hovden innrømmet at Vulpius melodi passer bedre. Salmen fremføres ofte på grunnlovsdagen 17. mai.

«Flud» er en grunne i sjøen der bølgene bryter.

## Innspillinger (i utvalg)
*Olav Werner med Rolf Holger, orgel. Innspilt i Petrus kirke, Oslo, 19. mai 1960. Utgitt på EP-platen Odeon GEON&nbsp;42.
*Play Filmgruppe, Film, "Arquebus - Fagert er landet" 2017

## Referanser


## Eksterne lenker
* Fagert er landet (Salmebloggen.no)
Kjerrsangerfamilien

* Se inndeling!

**Kjerrsangerfamilien** (Acrocephalidae) inngår i overfamilien Sylvioidea og er en familie med sangfugler (Passeri) i ordenen spurvefugler (Passeriformes). Familien inneholder 54 nålevende og seks relativt nylig (etter år 1600) utdødde arter.

## Taksonomi
Kjerrsangere (Acrocephalidae) ble tidligere regnet som en undergruppe i sangerfamilien (Sylviidae), basert på morfologiske likheter mellom artene. Genetiske analyser av (hele) overfamilien Sylvioidea førte imidlertid til at Sylviidae ble splittet i 7–10 separate familier, inkludert Acrocephalidae. Genetiske data viste nemlig at de morfologiske likhetene var et resultat av konvergent evolusjon, og ikke felles avstamning. Sylviidae utgjorde derfor ei parafyletisk gruppe før splitting. Den nye inndelingen førte til en mer naturlig (monofyletisk) klassifisering, der Acrocephalidae ble anerkjent som en egen evolusjonær linje.

## Biologi
Kjerrsangere kjennetegnes av sine ensfargede eller svært duse fjærdrakter, ofte i brune og olivenfargede toner. De fleste artene har en svak øyelinje, men mange har også tydelige striper og mønstre på ryggen.

Kjerrsangerne er utbredt i Eurasia, Afrika og Oseania. Mange av artene er endemiske på øyer i Stillehavet, selv om det interessante er at øyene tilsynelatende ble kolonisert i flere separate bølger — nærliggende arter er altså ikke nødvendigvis nært beslektet.

Enkelte medlemmer av denne fuglefamilien synger lange, kompliserte sanger med mange stavelser som læres over tid. Dette gjelder spesielt langdistansetrekkfuglene. Likevel er det fortsatt uklart hvordan hannens vokale repertoarstørrelse eller sangens kompleksitet henger sammen med seksuell seleksjon hos disse artene.

Kjerrsangere lever i en rekke ulike habitater, fra sivdominerte sumper til tørre kratt- og skogområder. Kostholdet består hovedsakelig av insekter, iblant supplert med frukt. Insektene samles fra blader og greiner, plukkes fra vannoverflaten, eller fanges i flukt. Enkelte arter tar også små vannlevende virveldyr, inkludert små fisk og frosker.

## Inndeling
Inndelingen følger Birds of the World i henhold til Clements *et al.* (2024).

* Passeriformes, spurvefugler
** Passeri, sangfugler
*** Acrocephalidae, kjerrsangerfamilien
**** *[[Graueria]]* (monotypisk)
**** *[[Nesillas]]*, 5 arter (hvorav én utdødd etter år 1600)
**** *[[Calamonastides]]* (monotypisk)
**** *[[Arundinax]]* (monotypisk)
**** *[[Iduna]]*, 6 arter
**** *[[Hippolais]]*, 4 arter
**** *[[Acrocephalus]]*, 42 arter (hvorav fem er utdødd etter år 1600)

## Referanser




## Eksterne lenker
*
Dialektisk teologi

**Dialektisk teologi**  eller **neo-ortodoks teologi** eller **barthianisme** er en protestantisk teologisk retning som oppstod etter 1. verdenskrig i Tyskland og Sveits og var en reaksjon mot den liberale teologi.

Grunnleggende for retningens teologiske metode er motsetningen (jf. *dialektikk*) mellom Gud og menneske. Søren Kierkegaards utlegning av forskjellen mellom kristen og sokratisk religion, i boken Philosophiske Smuler, legger grunnlaget for den dialektiske teologis syn på åpenbaring og tro. Dialektisk teologi avviser enhver form for naturlig teologi og hevder at åpenbaringen av Gud er, hva han har gjort og hva han gjør alene er å finne i Guds ord. Barths uttrykk for dette, fra den dialektiske teologis programskrift Brevet til romerne (1922), er at åpenbaringen kommer «senkrecht von oben» (loddrett ovenfra).

Viktige representanter for retningen er Karl Barth, Emil Brunner, Friedrich Gogarten, Rudolf Bultmann, Georg Metz, Eduard Thurneysen og Dietrich Bonhoeffer.

## Bibliografi
*Kierkegaard, Søren. *Philosophiske Smuler*. Reitzels forlag. 1995.
*Pelikan, Jaroslav. *Christian Doctrine and Modern Culture (since 1700)*. University of Chigago Press. 1989.
*Schwarz, Hans. *Theology in a Global Context. The Last Two Hundred Years.* Eerdmans Pub. 2005.

## Referanser
Svømming under Sommer-OL 2008 – 400 meter fri kvinner

Øvelsen **400 meter fri damer** ved Sommer-OL 2008 ble avviklet mellom 10. og 11. august i Beijing nasjonale vannsportsenter.

Kvalifikasjonskravene var 4.11,26 (A-krav) og 4.20,05 (B-krav).

Norge var ikke representert. Danske Lotte Friis satte nordisk rekord, men kvalifiserte seg ikke til finalen. Hun endte på 13.-plass.

__TOC__     

## Resultater

### Heat

### Finale
Rebecca Adlington tok Storbritannias første kvinnelige svømmegull på 48 år da hun tok igjen og slo forhåndfavoritten Katie Hoff.
Polikarp Mdivani

**Polikarp «Budu» Mdivani** (georgisk: პოლიკარპე [ბუდუ] მდივანი, russisk: Поликарп Гургенович [Буду] Мдивани, Polikarp Gurgenovitsj [Budu] Mdivani, født 1877, henrettet 19. juli 1937) var en georgisk bolsjevik som deltok i den russiske revolusjon og den russiske borgerkrigen. Mellom 1921 og 1922 var han formann av det øverste sovjet i Georgia og spilte en viktig rolle i sovjetifiseringen av Kaukasus. 

I 1922 kom han i opposisjon mot Josef Stalins sentraliserings-politikk. Han ble senere arrestert og anklaget for sin støtte til den trotskistiske opposisjonen, og ble henrettet i 1937.

## Referanser
Ř

**Ř** eller **ř** (*[[R]]* med hake) er en bokstav i det tsjekkiske alfabetet. Den har representerer lyden /r̝/, en frikativ vibrant. (Den høres gjerne ut som en blanding av [r] og .) I de sorbiske språkene representerer den lyden /ʃ/, mens bokstavkombinasjonen *tř* representerer en myk /ts/ lyd. 

I Unicode skrives har *Ř* koden U+0158, mens *ř* har koden U+0159.
Delawarebukten

**Delawarebukten** (engelsk: *Delaware Bay*) er en dyp bukt, og en forlengelse av utløpet til elven Delaware på USAs nordøstlige kyst. Denne bukten forkorter sjøveien mellom Philadelphia og Baltimore, og den må også brukes av alle skip som skal til Philadelphia-havnen. Den utgjør omtrentlig 2030 km² i areal, og buktens ferskvann blander seg i mange kilometer med saltvannet fra Atlanterhavet.

Bukten er grenset i innlandet av de amerikanske delstatene New Jersey og Delaware, og med Delaware Capes, Cape Henlopen og Cape May ved Atlanterhavet. En fergerute går til og fra Cape May i New Jersey og Lewes i Delaware. Forvaltningen av havnene langs bukten er ansvaret til den bistatlige myndigheten Delaware River and Bay Authority (DRBA).

## Referanser


## Eksterne lenker
* 
* Delaware Riverkeeper Network
* Discover Delaware Bay New Jersey
Delta (delstat)

**Delta** er en delstat ved Beninbukta i Nigeria. Delstaten ble opprettet i 1991, og hovedstaden heter Asaba. Næringslivet består av produksjon og eksport av petroleum, palmeolje, tømmer og gummi. I tillegg produseres det en del ris, men det brukes for det meste til eget forbruk. 
## Referanser
Hiromi Uehara

**Hiromi Uehara** (født 26. mars 1979 i Hamamatsu) er en japansk jazzkomponist og -pianist.

Seks år gammel startet hun å spille klassisk piano. Hennes pianolærer Noriko Hakita introduserte henne for jazz åtte år gammel. Tolv år gammel spilte hun for første gang med orkester og som fjortenåring spilte hun med det Tsjekkiske filharmoniske orkester. Uehara spilte med Chick Corea som syttenåring.

Hun begynte å studere ved Berklee College of Music i Boston, USA i 1999.

Uehara reiste i 2008 over hele verden med trioen «Hiromi's Sonicbloom», som samme år kom med albumet «Beyond Standard». I august 2008 holdt hun konserter i Vadsø, Hemnesberget, Haugesund og opptrådte under Olavsfestdagene i Trondheim.

## Diskografi
* 2008: *Beyond Standard* («Hiromi's Sonicbloom»)
* 2007: *Time Control* («Hiromi's Sonicbloom»)
* 2006: *Spiral*
* 2004: *Brain*
* 2003: *Another Mind*

## Referanser


## Eksterne lenker
* 
* 
* 
*
Filipp Makharadze

**Filipp Yesejevitsj Makaradze** (georgisk: ფილიპე მახარაძე, russisk: Филипп Махарадзе) (født 1868, død 10. desember 1941) var president av den georgiske sosialistiske sovjetrepublikk fra 1938 til 1941 og landets statsminister fra 1929 til 1931.

## Referanser
Filmkamera

Et **filmkamera** er en type kamera som produserer film, det vil si mange bilder i rask rekkefølge, som ved avspilling i samme rekkefølge gir en opplevelse av kontinuerlig bevegelse. Ved at man har et høyt antall bilder pr. sekund ser øynene og hjernen bort fra bildenes korte stillestående opphold og skaper en bevegelsesillusjon. Antall bilder pr. sekund som et filmkamera tar opp er vanligvis 18 eller 24. I digitale filmkameraer, som pr. definisjon egentlig er videokameraer, er ofte den reelle bildeoppdateringsfrekvensen 25 Hz.

## Eksterne lenker
*
Asbjørn Kjønstad

**Asbjørn Kjønstad** (født 6. februar 1943 i Frol i Nord-Trøndelag, død 14. februar 2015 i Oslo) var en norsk jurist og professor ved Det juridiske fakultet ved Universitetet i Oslo. Hans forskningsområder var trygderett, helserett, sosial vernerett, erstatningsrett og statsforfatningsrett. Han har i media ofte blitt omtalt som «røykelovens far».

## Utdannelse
Han vokste opp som bondesønn på Vollan i Frol i Levanger kommune.

Kjønstad ble cand.jur. i 1970. I 1978 ble han dr.juris, og samme år utnevnt til professor i rettsvitenskap ved Universitetet i Oslo. Han hadde senere forskningsopphold ved Advanced Legal Studies i London i 1980 og ved Boston University 1995–1996.

## Verv
Kjønstad var bestyrer for Institutt for privatrett 1984–1985, prodekan for Det juridiske fakultet 1983–1985 og dekan 1986–1988. Han var medlem av Det akademiske kollegium 1986–1988 og 1999–2001.

Asbjørn Kjønstad var redaktør for *[[Lov og Rett]]* 1991–2000. Fra 2004 var han redaktør for *[[Tidsskrift for erstatningsrett]]*.

Han ledet åtte offentlige utredninger, og var leder for Ankenemda for sykepenger fra 1978. Han var også visepresident for European Institute of Social Security (EISS).

## Utmerkelser
* Medlem, Det norske Videnskaps-Akademi (fra 1986, leder for rettsvitenskapelig gruppe fra 2006)
* Æresdoktor, Lunds universitet (1996)
* Æresdoktor, Københavns Universitet (2012)
* Gjesteprofessor, Universitetet i Leuven (1997)
* Røykfri Hederspris (2004)
* Karl Evangs pris (2007)

## Referanser


## Eksterne lenker
Makrofamilie

En **makrofamilie** er i lingvistikken en familie som samler to eller flere etablerte språkfamilier i en større genetisk enhet. Dette gjøres vanligvis ut fra hypoteser om at disse språkfamiliene er i slekt med hverandre. Mange lingvister anerkjenner ikke makrofamilier.

## Forslag til makrofamilier

De viktigste forslagene til makrofamilier er de følgende (med personen som står bak forslaget i parentes):
* **[[Nostratiske språk|Nostratisk]]** &nbsp; (Pedersen, Illich-Svitych, Dolgopolsky)
* **[[Eurasiatiske språk|Eurasiatisk]]** &nbsp; (Greenberg)
* **[[Dene-kaukasiske språk|Dene-kaukasisk]]** &nbsp; (Starostin, Nikolajew)
* **[[Austriske språk|Austrisk]]** &nbsp; (W. Schmidt, Benedict)
* **[[Indopasifiske språk|Indopasifisk]]** &nbsp; (Greenberg)
* **[[Australske språk|Australsk]]** &nbsp; (Dixon, Wurm)
* **[[Kongo-sahariske språk|Kongo-saharisk]]** &nbsp; (Greenberg, Gregersen)
* **[[Amerindiske språk|Amerindisk]]** &nbsp; (Greenberg)

## Litteratur
*  Merritt Ruhlen: *On the Origin of Languages. Studies in Linguistic Taxonomy.* Stanford University Press 1994.
*  Merritt Ruhlen: *The Origin of Language. Tracing the Evolution of the Mother Tongue.* John Wiley, New York 1996.(*Populärfassung des vorigen Titels.*)
*  Merrit Ruhlen: *A Guide to the World's Languages.* Arnold, New York - Melbourne - Auckland 1991.
*  Sydney M. Lamb and E. Douglas Mitchell (Hrsg.): *Sprung from Some Common Source. Investigations into the Prehistory of Languages.* Stanford University Press, Stanford (Calif.) 1991.
*  Vitaly Shevoroshkin: *Reconstructing Languages and Cultures. Abstracts and Materials from the First International Interdisciplinary Symposium on Language and Prehistory.* Brockmeyer, Bochum 1989.
*  Joseph H. Greenberg: *Genetic Linguistics: Essays on Theory and Method.* Oxford University Press, Oxford - New York 2005.
Tommy Tokyo

**Tommy Lorange Ottosen** (1971–2022), kjent under artistnavnet **Tommy Tokyo**, var en norsk sanger, gitarist og låtskriver fra Bossumdalen, Onsøy i Fredrikstad kommune. Han var soloartist og frontfigur i bandet Tommy Tokyo and Starving for my Gravy.

Han lærte å spille gitar i 1995. I 1999 startet han bandet Piggyback sammen med tre andre, og de ga ut en EP i 2000 kalt *Knucklesandwich* og to promosingler i 2001. Den første, «Peggy Porn», ble playlistet i flere nærradioer. De spilte mange konserter, og varmet blant annet opp for Crash Test Dummies på konserten deres på Betong i 2001.

Etter at Piggyback ble oppløst i 2001 gikk Tommy solo, og ga i 2002 ut den den selvtitulerte EP-en *Tommy Tokyo EP*. Fem år etter, i 2007, ble debutalbumet *Octopusdrunk & Arms to Prove It* utgitt på Osito Records, et album som han delvis hadde spilt inn på sitt eget kjøkken.  Etter utgivelsen spilte han en rekke konserter og festivaler sammen med backingbandet Starving for my Gravy, blant annet på  (2007), Hovefestivalen (2008), Lost Weekend (2008) og Øyafestivalen (2008). Backingbandet består av medlemmer fra Ricochets, Peru You, Apoptygma Berzerk og Maria Solheim band.

I forkant av sin neste utgivelse inngikk Tommy Tokyo en «360-avtale» med plateselskapet Warner, og var dermed den første norske artist med en slik avtale. Mandag 8. september 2008 ga han ut albumet *Smear Your Smiles Back on* på Warner, og det solgte til gull i februar 2009. Dette var det første albumet som ble gitt ut under navnet Tommy Tokyo and Starving for my Gravy. *Smear Your Smiles Back on* ble kåret til årets album i Aftenposten, og ble senere nominert til Spellemannprisen 2008 i klassen rock. I 2010 kom albumet *Go Time, Showtime & Absolute War* som ble nominert til Spellemannprisen 2010 i klassen rock. I 2012 ga han ut soloalbumet *And the Horse Came Riderless* og fikk for det Spellemannprisen 2012 i klassen rock.

Tokyo er bror av Ole Jørgen Ottosen, som er frontfigur i bandet Tellusalie fra Fredrikstad.  

Tommy døde på St. Olavs Hospital i Trondheim i 2022 mens han ventet på lungetransplantasjon.

## Medlemmer Tommy Tokyo and Starving for my Gravy
* Tommy Tokyo: vokal, gitar
* : trommer
* : bass
* : tangenter

### Tidligere medlemmer
* : gitar (2007 - 2008)
* : gitar (2009 - 2010)

## Diskografi
### Tommy Tokyo
* *Tommy Tokyo EP* (2002)
* *Octopusdrunk & Arms to Prove It* (2007, Osito Records)
* *And the Horse Came Riderless* (2012, Warner)
* *We blister and we bleed* (2014, Warner)
* *Hev Deg Over Det Derre Der* (2015, Warner)
* *The Remaining Days of Life* (2020, Drabant Music)
* *Tommy Tokyo* (2022, Drabant Music)

### Tommy Tokyo & De Bipolare
* *Blant fiender og venner* (2016, Drabant Music)

### Tommy Tokyo and Starving for my Gravy
* *Smear Your Smiles Back on* (2008, Warner)
* *Go Time, Showtime & Absolute War* (2010, Warner)

## Referanser


## Eksterne lenker
* 
* 
*  Hjemmeside
Baldwin Spencer

**Winston Baldwin Spencer** (født 1948) er en politiker fra Antigua og Barbuda. Han er leder for partiet UPP (United Progressive Party). Spencer var landets statsminister fra 24. mars 2004, da partiet hansfikk flertall ved parlamentsvalget, til 13. juni 2014. . Den 6. januar 2005 ble han også utenriksminister.

Spencer er gift og han har en sønn og en datter.

## Referanser


## Eksterne lenker
* Biografi
* Den offisielle nettsiden til Antigua og Barbudas regjering
Carl Just

**Carl Just** (1897–1990) var en norsk journalist, redaktør og Journalistakademiets rektor. 

Just var oppvokst hos pleieforeldre, ble utdannet som fiolinist ved Musikkonservatoriet i Oslo og fikk etter hvert en omfattende praksis som journalist og redaktør i en rekke aviser og blader. I tillegg skrev han bøker om journalistikk, kulturhistorie og Oslo bys historie. Han hadde vært lærer i journalistikk ved Norsk Korrespondanseskole fra 1943 og selv skrevet læreverket til kurset. På Journalistakademiet tok han opp mellom 15 og 20 studenter hvert år. Just var den eneste fast ansatte ved skolen.

Just ble i 1965 tildelt Kongens fortjenstmedalje i gull. I 1962 mottok han St. Hallvard-medaljen.

## Utvalgte utgivelser
* Carl Just: *Avisen og journalisten. En bok for vordende journalister*, Oslo: Mortensen, 1968
* Aksel Arstal og Carl Just: *Oslo byleksikon*, revidert utgave, Oslo: Aschehoug, 1966
* Carl Just: *Spesialutdannelse av journalister*, København: Berlingske, 1954
* Carl Just: *Carl Johans gate. Historikk og antologi*, Oslo: Ernst G. Mortensens Forlag, 1950
* Carl Just: *96 brev om journalistikk. En bok for vordende journalister*, Oslo: Mortensen, 1949

## Referanser


## Eksterne lenker
* «Carl Just» i *Norsk biografisk leksikon*
Østamerikansk gråekorn

**Østamerikansk gråekorn** (*Sciurus carolinensis*) er en art av ekorn som er hjemmehørende i østlige og sentrale Nord-Amerika. Dette ekornet er noe større enn det røde ekornet som forekommer naturlig i Europa. Østamerikansk gråekorn har blitt innført til blant annet De britiske øyer og Italia. 

Gråekornet har en hovedsakelig grå pels, men den har gjerne et rødlig skjær. Det fins lysere og mørkere individer. 

Østamerikansk gråekorn lager flere slags lyder. Den eter nøtter, frø, blomster, frukt, knopper og sopp. 

## Økologisk risiko
Østamerikansk gråekorn er en dørstokkart fra det østlige Nord-Amerika. Den nærmeste bestanden til Norge er på De britiske øyene. Både her og i Nord-Italia har gråekornet fortrengt det stedegne europeiske ekornet (Sciurus vulgaris), en prosess som har kommet spesielt langt på De britiske øyene, men som nå i økende grad også finner sted i Italia. På denne bakgrunn scorer gråekornet høyt på invasjonspotensial, og på økologisk risiko. Den vurderes derfor som en art med "svært høy risiko" (SE).

## Referanser




## Eksterne lenker
*
Hårvar

**Hårvar** (*Zeugopterus punctatus*) er en flyndrefisk i varfamilien. Den blir inntil 25 cm lang og lever fra fjæra og ned til 40 meters dyp. Den lever oftest på hardbunn og føden består av krepsdyr og småfisk.

Kroppsskjellene på øyesiden er behåret og årsaken til navnet hårvar.

## Referanser




## Litteratur
* 

## Eksterne lenker
* 
*